Sjøkrigsskolen

Sjøkrigsskolen er en krigsskole og høgskole som tilbyr bachelorgrad i militære studier for offiserer i Sjøforsvaret. Skolen ligger på Laksevåg i Bergen. Skolen er en av Forsvarets tre krigsskoler; de andre er Luftkrigsskolen (Luftforsvaret) og Krigsskolen (Hæren), og er organisert under Forsvarets høgskole.https://khrono.no/struktur-fusjoner-sammenslaing/en-skjebnehost-for-landets-krigsskoler/136935

Studentforeningen på Sjøkrigsskolen heter Sjøkadettforeningen av 1898 Valkyrien.

Sjøkrigsskolen gir ut Necesse, skolens tverrfaglige tidsskrift for sjømilitær profesjonskompetanse.https://www.forsvaret.no/forskning/forskning-utvikling-ved-forsvarets-hogskole/sjokrigsskolen

 Studier 
Ved Sjøkrigsskolen kan en ta bachelor innen følgende fag:

 Ledelse, sjømakt og navigasjonhttps://www.forsvaret.no/utdanning/utdanninger/militaere-studier-med-fordypning-i-ledelse-sjomakt-og-militaer-navigasjon
 Våpen, elektronikk og datahttps://www.forsvaret.no/utdanning/utdanninger/militaere-studier-med-fordypning-i-ledelse-marineingenior-vapensystemer-elektronikk-og-data
 Maskinfaghttps://www.forsvaret.no/utdanning/utdanninger/militaere-studier-med-fordypning-i-ledelse-marineingenior-maskin 
 Ledelse og militær logistikkhttps://www.forsvaret.no/utdanning/utdanninger/militaere-studier-med-fordypning-i-ledelse-militaer-logistikk.

 Historie 
Skolens historie kan føres helt tilbake til 1701 da Søcadet-Academiet i København begynte utdannelsen av sjøoffiserer til den dansk-norske fellesflåten. Det Kongelige Norske Søcadet-Institut ble åpnet på Marinens hovedstasjon Fredriksvern (Stavern) 27. oktober 1817. Senere ble sjøkrigsskolen overført til Horten samtidig som Marinens hovedbase ble etablert der i 1864. Her foregikk undervisningen frem til krigsutbruddet 9. april 1940.

Under annen verdenskrig ble Sjøforsvaret reorganisert og bygget opp i Storbritannia, og det ble høsten 1941 etablert en sjøkrigsskole i London. Senere i perioden foregikk utdanningen i nærheten av Edinburgh. Etter krigen fikk Sjøkrigsskolen midlertidig plassering i Oslo. Denne «midlertidige» ordningen varte i 15 år, før skolen fikk sin nåværende plassering ved Wallemsviken, Laksevåg utenfor Bergen i 1960.https://snl.no/Sj%C3%B8krigsskolen

 Sjefer 
 2000–2002 Kommandør Atle Torbjørn Karlsvik
 2002–2006 Kommandør Tor Vestlie
 2006–2011 Kommandør Thomas Wedervang
 2011–2012 Kommandør Erik Bøe
 2012–2013 Kommandør Edward Winter-Johansen
 2013–2015 Kommandør Erik Bøe
 2015–2018 Kommandør Jon Ivar Kjellin
 2018–2024 Kommandør Bård Eriksen
 2024- Kommandør Martha-Gurine Landeråen Hess

 Referanser 

 Eksterne lenker 



Kategori:Maritime skoler
Kategori:Høyskoler i Norge
Kategori:Avdelinger i Sjøforsvaret
Kategori:Forsvarets høgskole
Kategori:Utdanning i Bergen
Kategori:Forsvaret i Bergen
Kategori:Laksevåg
Kategori:Utdanningsinstitusjoner etablert i 1817
Kategori:1817 i Norge
Kategori:Artikler i sjøfart-prosjektet